
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS STRATEGINIO PLANAVIMO METODIKOS TVIRTINIMO

2012 m. lapkričio 29  d. Nr. T-400
Šakiai


Rajono savivaldybės taryba, vadovaudamasi Lietuvos Respublikos Vietos savivaldos įstatymo (Žin., 1994, Nr. 55-1049, 2008, Nr. 113-4290) 16 str. 4 d. ir Viešojo administravimo įstatymo (Žin., 1999, Nr. 60-1945; 2006, Nr. 77-2975) 10 str. 5 d., nusprendžia:


1. Patvirtinti rajono savivaldybės strateginio planavimo metodiką (pridedama).


2. Įpareigoti: 


2.1 programų vykdytojus atsižvelgiant į rajono savivaldybės strateginio planavimo metodiką parengti savo nuostatų pakeitimus.


2.2 rajono savivaldybės administracijos Regioninės plėtros skyrių inicijuoti rajono savivaldybės 2011-2017 metų plėtros strateginio plano ir 2011-2013 metų strateginio veiklos plano monitoringo (stebėsenos) sistemos aprašo, patvirtinto rajono savivaldybės tarybos 2011 m. gegužės 26 d. sprendimu Nr. T-75 „Dėl rajono savivaldybės 2011-2017 metų plėtros strateginio plano ir 2011-2013 metų strateginio veiklos plano monitoringo (stebėsenos) sistemos tvirtinimo“, koregavimą.

Savivaldybės mero pavaduotoja,

pavaduojanti savivaldybės merą                                                                 Rima Rauktienė

